
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2153 

6 Αυγούστου 2014 


ΑΠΟΦΑΣΕΙΣ 

Αριθμ. Δ6Α 1112903 ΕΞ 2014 

Μεταβίβαση εξουσιοδότησης υπογραφής «Με εντολή Γενικού 
Γ ραμματέα Δημοσίων Εσόδων» στους Προϊσταμένους Γ ε¬ 
νικών Διευθύνσεων, Διευθύνσεων, Υποδιευθύνσεων, Τμη¬ 
μάτων και Αυτοτελών Τμημάτων, καθώς και στους Υπευ¬ 
θύνους Αυτοτελών Γ ραφείων και Γ ραφείων της Κεντρικής 
Υπηρεσίας και των Ειδικών Αποκεντρωμένων Υπηρεσιών 
της Γενικής Γραμματείας Δημοσίων Εσόδων 

Η ΓΕΝΙΚΗ ΓΡΑΜΜΑΤΕΑΣ ΤΗΣ ΓΕΝΙΚΗΣ 
ΓΡΑΜΜΑΤΕΙΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου Ε.2. της παραγράφου Ε του άρ¬ 
θρου πρώτου του ν. 4093/2012 (Α' 222) «Εγκριση Μεσοπρό¬ 
θεσμου Πλαισίου Δημοσιονομικής Στρατηγικής 2013-2016 
- Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016», όπως τροποποιήθηκε, συμπληρώθηκε και ισχύει 
και ειδικότερα της υποπερίπτωσης β' της περίπτωσης 4 
αυτής, όπως αναριθμήθηκε με τις διατάξεις της περ. 1 της 
υποπαραγράφου Β.1 της παραγράφου Β του άρθρου πρώτου 
του ν. 4152/2013 (Α' 107) «Επείγοντα μέτρα εφαρμογής των 
νόμων 4046/2012, 4093/2012 και 4127/2013». 

β) της παρ. 9 του άρθρου 13 του ν. 4111/2013 (Α' 
18) «Συνταξιοδοτικές ρυθμίσεις, τροποποιήσεις του 
ν. 4093/2012.και άλλες επείγουσες ρυθμίσεις». 

γ) της παρ. Ε του άρθρου πρώτου του ν. 4254/2014 (Α' 
285) «Μέτρα στήριξης και ανάπτυξης της ελληνικής οικο¬ 
νομίας στο πλαίσιο εφαρμογής του ν. 4046/2012 και άλλες 
διατάξεις». 

δ) του π.δ. 284/1988 (Α' 128 και 165) «Οργανισμός του Υπουρ¬ 
γείου Οικονομικών» και του π.δ. 551/1988 (Α' 259) «Οργα¬ 
νισμός Νομαρχιών (Οργάνωση Οικονομικών Υπηρεσιών)», 
όπως ισχύει. 

ε) του π.δ. 185/2009 (Α' 213) «Ανασύσταση του Υπουργείου 
Οικονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετονομα- 
σία τους σε Υπουργείο Οικονομίας, Ανταγωνιστικότητας και 
Ναυτιλίας, μετατροπή του Υπουργείου Μακεδονίας-Θράκης 
σε Γ ενική Γ ραμματεία Μακεδονίας-Θράκης και υπαγωγή στο 
Υπουργείο Εσωτερικών της Γ ενικής Γ ραμματείας Μακεδονί¬ 
ας-Θράκης και της Γ ενικής Γ ραμματείας Αιγαίου και Νησιω¬ 
τικής Πολιτικής» και του π.δ. 189/2009 (Α' 221) «Καθορισμός 
και ανακατανομή αρμοδιοτήτων των Υπουργείων». 


στ) των άρθρων 50, 51, 52, 54 και 90 του Κώδικα νομοθε¬ 
σίας για την Κυβέρνηση και Κυβερνητικά Όργανα, ο οποί¬ 
ος κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και τα 
Κυβερνητικά Όργανα». 

ζ) του άρθρου 81 του ν. 1892/1990 (Α' 101) «Για τον εκσυγ¬ 
χρονισμό και την Ανάπτυξη και άλλες διατάξεις». 

2. Την υπ’ αριθμ. 1086421/2042/0006/30-11-1990 (Β' 756) κοινή 
απόφαση των Υπουργών Προεδρίας της Κυβέρνησης και 
Οικονομικών «Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των υπο¬ 
γραφών της παρ. 1 του άρθρου 81 του ν. 1892/1990». 

3. Την υπ’ αριθμ. Δ6Α 1153490 ΕΞ 2013/8-101-2013 (Β' 2579) 
απόφαση του Γ ενικού Γ ραμματέα Δημοσίων Εσόδων «Με- 
τονομασία, συγχώνευση, ανακαθορισμός των αρμοδιοτήτων 
και της εσωτερικής διάρθρωσης Διευθύνσεων Γ ενικών Διευ¬ 
θύνσεων της Γενικής Γραμματείας Δημοσίων Εσόδων του 
Υπουργείου Οικονομικών». 

4. Την υπ’ αριθμ. Δ6Α1058824 ΕΞ 2014/08-04-2014 (Β' 865, Β' 
1079 και Β' 1846) απόφαση του Γ ενικού Γ ραμματέα Δημοσίων 
Εσόδων του Υπουργείου Οικονομικών «Ανακαθορισμός της 
εσωτερικής διάρθρωσης και των αρμοδιοτήτων οργανικών 
μονάδων της Γ ενικής Γ ραμματείας Δημοσίων Εσόδων του 
Υπουργείου Οικονομικών και μετονομασία ορισμένων από 
αυτές», όπως τροποποιήθηκε και ισχύει. 

5. Τα από 19-5-2014 έως 25-7-2014 μηνύματα ηλεκτρονικής 
αλληλογραφίας της Διεύθυνσης Οργάνωσης της Γενικής 
Διεύθυνσης Ηλεκτρονικής Διακυβέρνησης και Ανθρώπινου 
Δυναμικού προς Υπηρεσίες της Γ.Γ.Δ.Ε. και τα κατωτέρω 
έγγραφα και μηνύματα αυτών: 

α) έγγραφα αριθμ.: ΔΕΕ 0027742 ΕΞ 2014/15-07-2014 του 
Αναπληρωτή Προϊσταμένου της Διεύθυνσης Εσωτερικού 
Ελέγχου και Δ14 110432 ΕΞ 2014 ΕΜΠ/23-7-2014 της Διεύ¬ 
θυνσης φ.Π.Α. της Γενικής Διεύθυνσης Φορολογικής Διοί¬ 
κησης και 

β) μηνύματα ηλεκτρονικού ταχυδρομείου των Διευθύνσεων: 

αα) Στρατηγικού Σχεδιασμού και Οικονομικής Διοίκησης, 

ββ) Διαχείρισης Ανθρώπινου Δυναμικού και Διοικητικού 
της Γενικής Διεύθυνσης Ηλεκτρονικής Διακυβέρνησης και 
Ανθρώπινου Δυναμικού, 

γγ) Τελωνειακών Διαδικασιών της Γ ενικής Διεύθυνσης Τε¬ 
λωνείων και Ε.Φ.Κ., 

δδ) Φ.Π.Α., Πολιτικής Εισπράξεων, Φορολογικής Συμμόρ¬ 
φωσης και Φορολογίας Κεφαλαίου της Γ ενικής Διεύθυνσης 
Φορολογικής Διοίκησης και 

εε) Εσωτερικών Υποθέσεων. 

6. Το υπ’ αριθμ. 30/002/5713/01-07-2014 έγγραφο του Προϊ¬ 
σταμένου της Γ ενικής Διεύθυνσης Γ.Χ.Κ. και τα από 22-7-2014, 
28-7-2014 και 29-7-2014 μηνύματα ηλεκτρονικού ταχυδρομεί- 

ου της Διεύθυνσης Τεχνικής Υποστήριξης Εργαστηρίων της 
Γενικής Διεύθυνσης Γ.Χ.Κ. 

7. Την υπ’ αριθμ. Δ6Α 1015213 ΕΞ 2013/28-1-2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων στον 
Γ ενικό Γ ραμματέα της Γ ενικής Γ ραμματείας Δημοσίων Εσό¬ 
δων του Υπουργείου Οικονομικών», όπως τροποποιήθηκε, 
συμπληρώθηκε και ισχύει. 

8. Την υπ’ αριθμ. 20 της 25ης Ιουνίου 2014 (ΥΟΔΔ 360) 
πράξη του Υπουργικού Συμβουλίου «Επιλογή και διορισμός 
Γ ενικού Γ ραμματέα της Γ ενικής Γ ραμματείας Δημοσίων Εσό¬ 
δων του Υπουργείου Οικονομικών». 

9. Την ανάγκη να διασφαλισθεί η εύρυθμη και αποτελεσμα¬ 
τική λειτουργία των Υπηρεσιών της Κεντρικής Υπηρεσίας και 
των Ειδικών Αποκεντρωμένων Υπηρεσιών της Γ ενικής Γ ραμ¬ 
ματείας Δημοσίων Εσόδων του Υπουργείου Οικονομικών. 

10. Το γεγονός ότι, από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Μεταβιβάζουμε στους Προϊσταμένους Γ ενικών Διευθύνσε¬ 
ων, Διευθύνσεων, Υποδιευθύνσεων, Τμημάτων και Αυτοτελών 
Τμημάτων, καθώς και στους Υπευθύνους Αυτοτελών Γραφεί¬ 
ων και Γ ραφείων της Κεντρικής Υπηρεσίας και των Ειδικών 
Αποκεντρωμένων Υπηρεσιών της Γενικής Γραμματείας Δη¬ 
μοσίων Εσόδων (Γ.Γ.Δ.Ε.) την εξουσιοδότηση να υπογράφουν 
«Με εντολή Γ ενικού Γ ραμματέα Δημοσίων Εσόδων», αποφά¬ 
σεις, εντολές, άλλες διοικητικές πράξεις ή άλλα έγγραφα 
για θέματα αρμοδιότητάς μας, ως ακολούθως: 

Άρθρο 1 

ΣΤΟΥΣ ΠΡΟΪΣΤΑΜΕΝΟΥΣ ΓΕΝΙΚΩΝ ΔΙΕΥΘΥΝΣΕΩΝ 

Α. Γ ενικά Θέματα, κατά λόγο αρμοδιότητας 
α) Απαντήσεις (σε δεύτερο βαθμό) σε αιτήσεις, υπομνήμα¬ 
τα ή αναφορές παραπόνων πολιτών, για πράξεις ή παραλεί¬ 
ψεις υπηρεσιακών οργάνων. 

β) Απαντήσεις σε αιτήματα Συνδέσμων, Επαγγελματικών 
Ενώσεων ή ιδιωτών, που αφορούν σε θέματα αρμοδιότητας 
περισσότερων της μίας Διευθύνσεων της ίδιας Γ ενικής Δι¬ 
εύθυνσης. 

γ) Χορήγηση κανονικών και λοιπών αδειών στους Προϊστα¬ 
μένους των Διευθύνσεων και Υποδιευθύνσεων της Κεντρικής 
Υπηρεσίας (Κ.Υ.) και των Ειδικών Αποκεντρωμένων Υπηρε¬ 
σιών, στους Προϊσταμένους των Αυτοτελών Τμημάτων και 
στους Υπευθύνους των Αυτοτελών Γ ραφείων, που υπάγονται 
στην Γ ενική Διεύθυνση, καθώς και του προσωπικού του Γ ρα¬ 
φείου Υποστήριξης αυτών, εκτός των περιπτώσεων που η 
εξουσιοδότηση υπογραφής μεταβιβάζεται, με την παρούσα, 
σε άλλο όργανο. 

Β. Ειδικά θέματα, κατά λόγο αρμοδιότητας 
1. Στον Προϊστάμενο της Γ ενικής Διεύθυνσης Ηλεκτρονικής 
Διακυβέρνησης και Ανθρώπινου Δυναμικού 
α) Παροχή οδηγιών στις Υπηρεσίες της Γ ενικής Γ ραμματεί¬ 
ας Δημοσίων Εσόδων (Γ.Γ.Δ.Ε.) για την εύρυθμη λειτουργία 
τους σε θέματα του τομέα αρμοδιοτήτων του. 
β) Ερωτήματα προς τα Υπηρεσιακά Συμβούλια: 
αα) μονιμοποίησης ή μη (άρθρο 40 του ν. 3528/2007), 
ββ) κατάρτισης πινάκων προακτέων ή μη προακτέων στους 
ισχύοντες βαθμούς, μη εγγραφής σε αυτούς ή διαγραφής 
από αυτούς ή παράλειψης από προαγωγή και κύρωση των 
πινάκων αυτών, 

γγ) υποβιβασμού λόγω εγγραφής σε πίνακες μη προακτέ¬ 
ων (άρθρο 95 του ν. 3528/2007), 
δδ) χορήγησης ή μη μισθολογικού κλιμακίου, σύμφωνα με 
τις διατάξεις του άρθρου 12 του ν. 4024/2011, 
εε) αναγνώρισης συνάφειας μεταπτυχιακών και διδακτορι¬ 
κών τίτλων σπουδών με το αντικείμενο απασχόλησης (περ. 
4 του άρθρου 6 του ν. 4024/2011), 
στστ) εξέτασης ενστάσεων υπαλλήλων κατά αποφάσεων 
περικοπής αποδοχών (άρθρο 43 του ν. 3528/2007), 


ζζ) αναγνώρισης προϋπηρεσίας, 

ηη) θέσης σε διαθεσιμότητα λόγω ασθένειας, καθώς και 
επαναφοράς στην Υπηρεσία (άρθρο 100 ν. 3528/2007) και 
θθ) αποσπάσεων ή μετατάξεων υπαλλήλων μεταξύ υπη¬ 
ρεσιών της Γ.Γ.Δ.Ε.. 

γ) Επικύρωση των στοιχείων αξιολόγησης του προσωπι¬ 
κού Μητρώου των Ελεγκτών Βεβαίωσης και Αναγκαστικής 
Είσπραξης των Εσόδων του Κράτους, καθώς και των Προ¬ 
ϊσταμένων αυτών και αποστολή των πινάκων αξιολόγησης 
στον Προϊστάμενο της Γενικής Διεύθυνσης Φορολογικής 
Διοίκησης. 

δ) Ερωτήματα προς τα Υπηρεσιακά Συμβούλια και αποφά¬ 
σεις χορήγησης αδειών χωρίς αποδοχές (παρ. 2 έως 6 του 
άρθρου 51 του ν. 3528/2007). 

ε) Αποφάσεις μετακίνησης εκτός έδρας, στο εσωτερικό, 
για εκτέλεση υπηρεσίας ή για εκπαιδευτικούς σκοπούς (ως 
εκπαιδευτών ή εκπαιδευομένων): 

αα) των Προϊσταμένων Διευθύνσεων, Υποδιευθύνσεων, 
Τμημάτων και Αυτοτελών Τμημάτων και των Υπευθύνων Αυ¬ 
τοτελών Γ ραφείων και Γ ραφείων της Κεντρικής Υπηρεσίας 
και των Ειδικών Αποκεντρωμένων Υπηρεσιών, 
ββ) των υπηρετούντων σε θέσεις του Γ ραφείου του Γ ενικού 
Γ ραμματέα της Γ ενικής Γ ραμματείας Δημοσίων Εσόδων και 
γγ) των Προϊσταμένων Διευθύνσεων και Υποδιευθύνσεων 
των Δ.Ο.Υ.. 

Από της ενάρξεως λειτουργίας των Φορολογικών Περι¬ 
φερειών της Γ ενικής Διεύθυνσης Φορολογικής Διοίκησης, οι 
αποφάσεις μετακίνησης της υποπερίπτωσης γγ', υπογρά¬ 
φονται από τους Προϊσταμένους των οικείων Φορολογικών 
Περιφερειών, στην χωρική αρμοδιότητα των οποίων ανήκουν 
οι Δ.Ο.Υ. και παύουν να υπογράφονται από τον Προϊστάμενο 
της Γενικής Διεύθυνσης Ηλεκτρονικής Διακυβέρνησης και 
Ανθρώπινου Δυναμικού. 

στ) Αποφάσεις μετακίνησης υπαλλήλων στο εξωτερικό 
για συμμετοχή σε Όργανα ή σε σεμινάρια της Ευρωπαϊκής 
Επιτροπής, τα έξοδα των οποίων καλύπτονται είτε από ευ¬ 
ρωπαϊκά προγράμματα είτε από την ίδια την Ευρωπαϊκή 
Επιτροπή. 

ζ) Έγκριση συμμετοχής των υπαλλήλων σε εκπαιδευτι¬ 
κά προγράμματα, ύστερα από εισήγηση του Προϊσταμένου 
της Γενικής Διεύθυνσης, στην οποία υπάγεται ο υπάλληλος 
επιχειρησιακά. 

η)Έγκριση αναστολής άσκησης καθηκόντων λόγω εκλογής 
σε αιρετό αξίωμα. 

θ) Αποφάσεις χορήγησης αδειών σε υπαλλήλους που 
έχουν εκλεγεί σε περιφερειακά ή δημοτικά αξιώματα. 

ι) Καθορισμός του αριθμού θέσεων αποφοίτων των Τεχνο¬ 
λογικών Εκπαιδευτικών Ιδρυμάτων (Τ.Ε.Ι.) και των Ινστιτούτων 
Επαγγελματικής Κατάρτισης (Ι.Ε.Κ) για την πραγματοποίηση 
προαιρετικής πρακτικής άσκησης σε Υπηρεσίες της Γ.Γ.Δ.Ε., 
σύμφωνα με έγγραφη πρόταση των αρμοδίων Υπηρεσιών. 

ια) Καθορισμός του αριθμού αντιρρησιών συνείδησης που 
δύναται να απασχολήσουν υπηρεσίες της Γ.Γ.Δ.Ε., σύμφωνα 
με έγγραφη πρόταση των αρμόδιων Υπηρεσιών. 

ιβ) Χειρισμός θεμάτων του ν. 1264/1982 (Α'79), όπως τροπο¬ 
ποιήθηκε και συμπληρώθηκε με τις διατάξεις του ν. 1915/1990 
(Α' 186) και του ν. 2224/1994 (Α' 112), για τις υπηρεσίες της 
Γ.Γ.Δ.Ε.. 

2. Στον Προϊστάμενο της Γ ενικής Διεύθυνσης Φορολογικής 
Διοίκησης 

α) Υποβολή της βάσης των Ιδίων Πόρων Φ.Π.Α. στα αρμόδια 
κοινοτικά όργανα. 

β) Υποβολή εισήγησης για την συμμετοχή υπαλλήλων της 
Γ ενικής Διεύθυνσης σε εκπαιδευτικά προγράμματα. 

γ) Χορήγηση κανονικών και λοιπών αδειών, στους Προ¬ 
ϊσταμένους Διευθύνσεων και Υποδιευθύνσεων των Δ.Ο.Υ., 
εκτός των περιπτώσεων που η εξουσιοδότηση υπογραφής 
μεταβιβάζεται, με την παρούσα, σε άλλο όργανο. 

Από της ενάρξεως της λειτουργίας των Φορολογικών Πε¬ 
ριφερειών της ίδιας Γενικής Διεύθυνσης, οι προαναφερθείσες 
άδειες χορηγούνται από τους Προϊσταμένους των οικείων 
Φορολογικών Περιφερειών, στην χωρική αρμοδιότητα των 
οποίων ανήκουν οι Δ.Ο.Υ. και παύουν να υπογράφονται από 
τον Προϊστάμενο της Γ ενικής Διεύθυνσης Φορολογικής Δι¬ 
οίκησης. 

δ) Επικύρωση των πινάκων αξιολόγησης των Ελεγκτών 
Βεβαίωσης και Αναγκαστικής Είσπραξης των Εσόδων του 
Κράτους, καθώς και των Προϊσταμένων αυτών. 

3. Στον Προϊστάμενο της Γενικής Διεύθυνσης Τελωνείων 
και Ειδικών Φόρων Κατανάλωσης (Ε.Φ.Κ.) 

α) Αποφάσεις για: 

αα) την τήρηση βιβλίων καταχώρισης εκτελωνιστικών 
πράξεων (παρ. 5 του άρθρου 14 του ν. 718/1977 - Α'304) και 
ββ) την λειτουργία και παρακολούθηση του καθεστώτος 
της τελωνειακής αποταμίευσης (παρ. 3α του άρθρου 33 του 
ν. 2960/2001 - Α' 265) 

β) Εγκρίσεις αποφάσεων καθορισμού ορίων τελωνειακού 
περιβόλου (άρθρο 6 του ν. 2960/2001). 

γ)Έγκριση για την απόδοση ιδίων πόρων που οφείλονται 
στην Ευρωπαϊκή Ένωση και προκύπτουν με βάση τα πορί¬ 
σματα επιτόπιων ελέγχων, που αυτή πραγματοποιεί στις 
Τελωνειακές Αρχές. 

δ) Υποβολή εισήγησης για την συμμετοχή υπαλλήλων της 
Γ ενικής Διεύθυνσης σε εκπαιδευτικά προγράμματα. 

4. Στον Προϊστάμενο της Γ ενικής Διεύθυνσης Γ ενικού Χη¬ 
μείου του Κράτους (Γ.Χ.Κ.) 

α) Παροχή γενικών οδηγιών και έκδοση εγκυκλίων για 
την οργάνωση και για τις αρμοδιότητες των υπηρεσιών 
του Γ.Χ.Κ., μέχρι την ισχύ του νέου Οργανογράμματος της 
Γ.Γ.Δ.Ε., οπότε παρέχονται ή εκδίδονται από τον Προϊστά¬ 
μενο της Γ ενικής Διεύθυνσης Ηλεκτρονικής Διακυβέρνησης 
και Ανθρώπινου Δυναμικού. 

β) Έγκριση των εγγράφων του Συστήματος Διαχείρισης 
Ποιότητας-Μέρος Α' (εγχειρίδιο ποιότητας, τυποποιημένες 
διαδικασίες λειτουργίας, έντυπα) και λοιπά έγγραφα που 
σχετίζονται με την πολιτική ποιότητας του Γ.Χ.Κ.. 

γ) Αιτήσεις προς το Εθνικό Σύστημα Διαπίστευσης (Ε.ΣΥ.Δ.) 
Α.Ε., για διαπίστευση και επέκταση του πεδίου διαπίστευσης 
των Υπηρεσιών του Γ.Χ.Κ.. 

δ) Πρωτόκολλα συνεργασίας με συναρμόδιες Υπηρεσίες 
άλλων δημόσιων φορέων. 

ε) Υποβολή εισήγησης για την συμμετοχή υπαλλήλων της 
Γ ενικής Διεύθυνσης σε εκπαιδευτικά προγράμματα. 

Άρθρο 2 

ΣΤΟΥΣ ΠΡΟΪΣΤΑΜΕΝΟΥΣ ΔΙΕΥΘΥΝΣΕΩΝ 
ΤΗΣ ΚΕΝΤΡΙΚΗΣ ΥΠΗΡΕΣΙΑΣ 

Α. Γ ενικά Θέματα, κατά λόγο αρμοδιότητας 

1. Για όλους τους Προϊστάμενους 
α) Απαντήσεις (σε πρώτο βαθμό) σε αιτήσεις ή αναφορές 
παραπόνων πολιτών. 

β) Απαντήσεις σε αιτήματα Συνδέσμων, Επαγγελματικών 
Ενώσεων ή ιδιωτών. 

γ) Ενέργειες με τις οποίες ζητούνται στατιστικά στοιχεία 
ή με τις οποίες παρέχονται στατιστικά στοιχεία ή άλλες 
πληροφορίες. 

δ) Αλληλογραφία με Υπηρεσίες της Γ.Γ.Δ.Ε. ή του Υπουρ¬ 
γείου Οικονομικών ή άλλων Υπουργείων ή με Νομικά Πρό¬ 
σωπα Δημοσίου ή Ιδιωτικού Δικαίου, συλλογικά όργανα του 
δημόσιου ή ιδιωτικού τομέα και άλλα, για τρέχοντα υπηρε¬ 
σιακά θέματα, αρμοδιότητάς τους, 
ε) Χορήγηση αντιγράφων εμπιστευτικών εγγράφων, 
στ) Έγκριση τοποθέτησης στο αρχείο εμπιστευτικών εγ¬ 
γράφων, καθώς και εγγράφων σε θέματα αρμοδιότητας 
περισσότερων του ενός Τμημάτων, για τα οποία δεν απαι¬ 
τούνται περαιτέρω ενέργειες. 


ζ) Έκδοση απόφασης διατήρησης ή καταστροφής εγγρά¬ 
φων και λοιπών στοιχείων των αρχείων της Υπηρεσίας. 

η) Χορήγηση κανονικών και λοιπών αδειών, στους Προϊ¬ 
σταμένους των Τμημάτων, Αυτοτελών Τμημάτων και στους 
Υπευθύνους Αυτοτελών Γραφείων και Γραφείων της Διεύ¬ 
θυνσης, καθώς και στους υπαλλήλους αυτής, εκτός των πε¬ 
ριπτώσεων που η εξουσιοδότηση υπογραφής μεταβιβάζεται, 
με την παρούσα, σε άλλο όργανο. 

θ) Αποφάσεις μετακίνησης υπαλλήλων εντός των οργα¬ 
νικών μονάδων της Διεύθυνσης, πλην των Προϊσταμένων 
Τ μημάτων, Αυτοτελών Τ μημάτων και των Υπευθύνων Αυτο¬ 
τελών Γ ραφείων. 

ι) Προτάσεις για την καθιέρωση υπερωριακής εργασίας 
του προσωπικού της Διεύθυνσης, με οποιαδήποτε σχέση 
εργασίας, για την απασχόλησή του τις νυκτερινές ώρες, τις 
αργίες και τις εξαιρέσιμες ημέρες και αποφάσεις συγκρό¬ 
τησης συνεργείου υπερωριακής εργασίας και ορισμού των 
υπαλλήλων της Διεύθυνσης που μετέχουν σε αυτό. 

ια) Υπογραφή πρακτικών εμφάνισης προσωπικού με σχέση 
εργασίας ιδιωτικού δικαίου ορισμένου χρόνου (άρθρο 21 ν. 
2190/1994, όπως ισχύει). 

ιβ) Παροχή απόψεων επί θεμάτων αρμοδιότητάς τους, 
στο Σ.τ.Ε. ή σε άλλο διοικητικό δικαστήριο, αρμόδιο για 
διοικητικές προσφυγές ή αιτήσεις αναστολής ή ακύρωσης 
διοικητικών πράξεων και παροχή σχετικών στοιχείων σε 
αυτά, με εξαίρεση τα θέματα που αφορούν στην οργάνωση 
των Υπηρεσιών. 

2. Γ ια τους Προϊστάμενους Διευθύνσεων της Γ ενικής Δι¬ 
εύθυνσης Γ.Χ.Κ. 

Πέραν των αναφερομένων στην υποπαράγραφο 1 της 
παραγράφου Α' του παρόντος άρθρου, επιπλέον για τους 
Προϊστάμενους Διευθύνσεων της Γ ενικής Διεύθυνσης Γ.Χ.Κ.: 

α) Ερωτήματα και εισηγήσεις στο Ανώτατο Χημικό Συμ¬ 
βούλιο (Α.Χ.Σ.) 

β) Εισήγηση στον Προϊστάμενο της Γ ενικής Διεύθυνσης Γ.Χ.Κ., 
για τον ορισμό εκπροσώπων σε συλλογικά όργανα, ομάδες ερ¬ 
γασίας και συμμετοχή σε συσκέψεις της Κεντρικής Υπηρεσίας 
του Υπουργείου Οικονομικών ή άλλων Υπουργείων ή φορέων. 
Β. Ειδικά θέματα, κατά λόγο αρμοδιότητας 

1. Στον Προϊστάμενο της Διεύθυνσης Στρατηγικού Σχεδια- 
σμού και Οικονομικής Διοίκησης 

α) Μεταφορές πιστώσεων από ένα κωδικό αριθμό σε άλλο 
κωδικό αριθμό των Υπηρεσιών και των Φορέων της Γ.Γ.Δ.Ε., 
μέχρι του ποσού των 20.000,00 ευρώ. 

β) Αναλήψεις υποχρεώσεων, μέχρι του ποσού των 10.000,00 
ευρώ. 

γ) Προτάσεις στην Διεύθυνση Μισθολογίου της Γενικής 
Διεύθυνσης Μισθών της Γενικής Γραμματείας Δημοσιονομι¬ 
κής Πολιτικής για τον καθορισμό αμοιβής μελών συλλογικών 
οργάνων. 

δ) Αποφάσεις για την διάθεση ή μεταφορά πάγιου εξοπλι¬ 
σμού των υπηρεσιών της Γ.Γ.Δ.Ε.. 

2. Στον Προϊστάμενο της Διεύθυνσης Διεθνών Οικονομικών 
Σχέσεων 

α) Ενέργειες για τον συντονισμό των επί μέρους συναρμό- 
διων Διευθύνσεων και Υπηρεσιών της Γ.Γ.Δ.Ε., σε φορολογικά 
και τελωνειακό θέματα διεθνών οικονομικών σχέσεων. 

β) Αλληλογραφία σε τεχνικά θέματα και ανταλλαγή πλη¬ 
ροφοριών με εθνικούς και διεθνείς φορείς και οργανισμούς, 
καθώς και με τις, κατά περίπτωση, αρμόδιες διοικήσεις άλ¬ 
λων κρατών. 

γ) Εισηγήσεις προς την Διεύθυνση Διαχείρισης Ανθρώπινου 
Δυναμικού, για την συμμετοχή υπαλλήλων της Διεύθυνσης σε 
διεθνείς ημερίδες, σεμινάρια, αποστολές, ομάδες εργασίας, 
επιτροπές και άλλα διεθνή όργανα. 

3. Στον Προϊστάμενο της Διεύθυνσης Διοικητικού 

α) Τις κατωτέρω πράξεις για θέματα του προσωπικού 
που υπηρετεί σε θέσεις του Γ ραφείου του Γ ενικού Γ ραμ- 

ματέα της Γ.Γ.Δ.Ε., συμπεριλαμβανομένου του προσωπικού 
ασφαλείας: 

αα) Ερωτήματα προς την Ειδική Επιτροπή Αξιολόγησης 
για εξέταση ενστάσεων του προσωπικού στις εκθέσεις 
αξιολόγησης, καθώς και για τον τελικό χαρακτηρισμό των 
αναφερόμενων σε αυτές επιδόσεων ως εξαιρετικών (άρθρα 
9,19 και 22 του π.δ. 318/1992- Α' 161, όπως ισχύει και άρθρα 
26 και 28 του ν. 4250/2014 - Α' 74). 
ββ) Αποφάσεις: 

ί) αναγνώρισης προϋπηρεσίας, 

μ) χορήγησης ή μη μισθολογικού κλιμακίου, στους υπαλ¬ 
λήλους όλων των βαθμών, σύμφωνα με τις διατάξεις του 
άρθρου 12 του ν. 4024/2011 (Α' 226), 
ιϋ) αναγνώρισης συνάφειας μεταπτυχιακών σπουδών ή δι¬ 
δακτορικών τίτλων με το αντικείμενο απασχόλησης (περ. 4 
του άρθρου 6 του ν. 4024/2011), 
ϊν) επιστροφής ή μη αποδοχών, 

ν) θέσης σε διαθεσιμότητα, λόγω ασθένειας, καθώς και 
επαναφοράς στην Υπηρεσία (άρθρο 100 ν. 3528/2007) και 
νί) χορήγησης της άδειας της παρ. 1 του άρθρου 53 του 
ν. 3528/2007. 

γγ) Διαπιστωτικές πράξεις: ί) κατάταξης υπαλλήλων σε 
βαθμούς και ϋ) κατάταξης σε μισθολογικά κλιμάκια. 

δδ) Διαδικαστικές ενέργειες για την στελέχωση του Γρα¬ 
φείου του Γ ενικού Γ ραμματέα Δημοσίων Εσόδων. 

εε) Διαδικαστικές ενέργειες που απευθύνονται προς το 
αρμόδιο Υπηρεσιακό Συμβούλιο για θέματα υπηρεσιακής κα¬ 
τάστασης των υπαλλήλων, με οποιαδήποτε σχέση εργασίας. 

στστ) Υπογραφή και αποστολή αρμοδίως καταστάσεων 
στοιχείων προσωπικού, για την υλοποίηση των διατάξεων 
του ν. 4024/2011. 

β) Έγγραφα για θέματα που αφορούν, γενικά, στη χρήση 
και στην κίνηση αυτοκινήτων (ν.δ. 2396/1953). 

γ) Εισήγηση προς την Διεύθυνση Στρατηγικού Σχεδιασμού 
και Οικονομικής Διοίκησης για την διάθεση ή μεταφορά 
πάγιου εξοπλισμού των υπηρεσιών της Γ.Γ.Δ.Ε.. 

Από την ισχύ του νέου Οργανογράμματος της Γ.Γ.Δ.Ε., οι 
αρμοδιότητες: 

αα) της περίπτωσης α' της υποπαραγράφου 3 της παρού¬ 
σας παραγράφου μεταβιβάζονται στον Προϊστάμενο της 
Διεύθυνσης Διαχείρισης Ανθρώπινου Δυναμικού της Γ ενικής 
Διεύθυνσης Ηλεκτρονικής Διακυβέρνησης και Ανθρώπινου 
Δυναμικού και ββ) οι αρμοδιότητες των περιπτώσεων β' 
και γ' μεταβιβάζονται στον Προϊστάμενο του Αυτοτελούς 
Τμήματος Διοίκησης της ίδιας Γενικής Διεύθυνσης. 

4. Στον Προϊστάμενο της Διεύθυνσης Διαχείρισης Ανθρώ¬ 
πινου Δυναμικού 

α) Ερωτήματα προς την Ειδική Επιτροπή Αξιολόγησης για 
εξέταση ενστάσεων του προσωπικού στις εκθέσεις αξιολό¬ 
γησης, καθώς και για τον τελικό χαρακτηρισμό των αναφε¬ 
ρόμενων σε αυτές επιδόσεων ως εξαιρετικών (άρθρα 9,19 
και 22 του π.δ. 318/1992- Α' 161, όπως ισχύει και άρθρα 26 και 
28 του ν. 4250/2014 - Α' 74). 
β) Αποφάσεις: 

αα) μονιμοποίησης δόκιμων υπαλλήλων (άρθρο 40 του ν. 
3528/2007), 

ββ) προαγωγών υπαλλήλων, λόγω εγγραφής τους σε πίνα¬ 
κες προακτέων, σύμφωνα με τις διατάξεις του Υπαλληλικού 
Κώδικα, 

γγ) υποβιβασμού υπαλλήλων, που εκδίδονται κατ’ εφαρμο¬ 
γή των διατάξεων του Υπαλληλικού Κώδικα περί μη προαγω¬ 
γής (άρθρο 95 του ν. 3528/2007) ή λόγω εκτέλεσης σχετικής 
πειθαρχικής ποινής, 
δδ) αναγνώρισης προϋπηρεσίας, 

εε) χορήγησης ή μη μισθολογικού κλιμακίου, στους υπαλ¬ 
λήλους όλων των βαθμών, σύμφωνα με τις διατάξεις του 
άρθρου 12 του ν. 4024/2011 (Α' 226), 


στστ) αναγνώρισης συνάφειας μεταπτυχιακών σπουδών ή 
διδακτορικών τίτλων με το αντικείμενο απασχόλησης (περ. 
4 του άρθρου 6 του ν. 4024/2011), 
ζζ) επιστροφής ή μη αποδοχών (άρθρο 43 του 
ν. 3528/2007), 

ηη) περικοπής χρόνου υπηρεσίας λόγω αδικαιολόγητης 
απουσίας, 

θθ) θέσης σε διαθεσιμότητα, λόγω ασθένειας, κα¬ 
θώς και επαναφοράς στην Υπηρεσία (άρθρο 100 
ν. 3528/2007), 

ιι) χορήγησης της άδειας της παρ. 1 του άρθρου 53 του 
ν. 3528/2007 και 

ιαια) χορήγησης λοιπών αδειών στους Προϊσταμένους 
Διευθύνσεων, Υποδιευθύνσεων, Τμημάτων, Αυτοτελών Τμη¬ 
μάτων, Υπευθύνους Αυτοτελών Γ ραφείων και Γ ραφείων της 
Κεντρικής Υπηρεσίας και στους υπαλλήλους αυτών, καθώς 
και στους Προϊσταμένους Διευθύνσεων και Υποδιευθύνσεων 
των Ειδικών Αποκεντρωμένων Υπηρεσιών, εκτός των περι¬ 
πτώσεων που η εξουσιοδότηση υπογραφής μεταβιβάζεται, 
με την παρούσα, σε άλλο όργανο. 

ιβιβ) χορήγησης λοιπών αδειών στους Προϊσταμένους Δι¬ 
ευθύνσεων και Υποδιευθύνσεων των Δ.Ο.Υ. 

Από της ενάρξεως της λειτουργίας των Φορολογικών Πε¬ 
ριφερειών της Γενικής Διεύθυνσης Φορολογικής Διοίκησης, 
οι άδειες της υποπερίπτωσης ιβιβ' χορηγούνται από τους 
Προϊσταμένους των οικείων Φορολογικών Περιφερειών, στην 
χωρική αρμοδιότητα των οποίων ανήκουν οι Δ.Ο.Υ. και παύ¬ 
ουν να υπογράφονται από τον Προϊστάμενο της Διεύθυνσης 
Διαχείρισης Ανθρώπινου Δυναμικού, 
γ) Αποφάσεις λύσης της υπαλληλικής σχέσης, λόγω: 
αα) αποδοχής παραίτησης του μόνιμου (άρθρο 148 του ν. 
3528/2007) και με σχέση εργασίας ιδιωτικού δικαίου προ¬ 
σωπικού και 

ββ) συμπλήρωσης ορίου ηλικίας και του απαιτού- 
μενου χρόνου υπηρεσίας του μόνιμου (άρθρο 155 του 
ν. 3528/2007) και με σχέση εργασίας ιδιωτικού δικαίου προ¬ 
σωπικού, 

δ) Διαπιστωτικές πράξεις: 
αα) κατάταξης υπαλλήλων σε βαθμούς, 
ββ) κατάταξης υπαλλήλων σε μισθολογικά κλιμάκια και 
γγ) κατάταξης υπαλλήλων σε κλάδους και ειδικότητες, 
κατ' εφαρμογή διατάξεων νόμου. 

ε) Ορισμός υπαλλήλων, με οποιαδήποτε σχέση εργασίας, 
για την παρακολούθηση, χωρίς εκπαιδευτική άδεια, συνε¬ 
δρίων, σεμιναρίων και εκπαιδευτικών προγραμμάτων εσω¬ 
τερικού. 

στ) Διαδικαστικές ενέργειες για: 

αα) την παροχή ηθικών αμοιβών ή βραβείων σε υπαλλή¬ 
λους, 

ββ) την επιλογή, την προαγωγή, την τοποθέτηση, την με¬ 
τακίνηση, την απόσπαση και την μετάθεση των υπαλλήλων 
και των Προϊσταμένων όλων των οργανικών μονάδων, 
γγ) τις μετατάξεις υπαλλήλων από κλάδο σε κλάδο και 
από κατηγορία σε κατηγορία, 
δδ) την μετάβαση υπαλλήλων στο εξωτερικό για υπηρεσία 
ή εκπαίδευση και 

εε) την εισαγωγή ερωτημάτων προς τα Υπηρεσιακά Συμ¬ 
βούλια, για θέματα υπηρεσιακής κατάστασης των υπαλλήλων 
με οποιαδήποτε σχέση εργασίας. 

ζ) Προπαρασκευαστικές πράξεις για όλα τα θέματα που 
αφορούν στο προσωπικό. 

η) Υπογραφή και αποστολή στην Γενική Γραμμα¬ 
τεία Δημοσιονομικής Πολιτικής μηνιαίων καταστάσε¬ 
ων οικονομικών μεταβολών (μισθολογικών κλιμακίων) 
των υπαλλήλων, για την υλοποίηση των διατάξεων του 
ν. 4024/2011. 

θ) Υπογραφή και αποστολή των μηνιαίων καταστάσεων 
στις αρμόδιες Υ.Δ.Ε. με τον κατά κλάδο αριθμό των υπαλ- 

λήλων που εξελίσσονται σε ανώτερο μισθολογικό κλιμάκιο, 
μέσα στο ίδιο χρονικό διάστημα, σύμφωνα με τις διατάξεις 
του ν. 2362/1995. 

ι) Προτάσεις προς την Διεύθυνση Προϋπολογισμού Γενικής 
Κυβέρνησης της Γ ενικής Διεύθυνσης Θησαυροφυλακίου και 
Προϋπολογισμού της Γενικής Γραμματείας Δημοσιονομικής 
Πολιτικής για αυξομείωση προβλέψεων θέσεων προσωπικού. 

ια) Ορισμός και αντικατάσταση των τελωνειακών ταμιών 
των Ειδικών Αποκεντρωμένων Τελωνειακών Υπηρεσιών. 

ιβ) Παράσταση ενώπιον των αρμόδιων Επιτροπών, στις 
οποίες έχει ασκηθεί ειδική διοικητική ή ενδικοφανής προ¬ 
σφυγή (άρθρο 25 ν. 2690/1999-Α' 45). 

ιγ) Αποφάσεις μετακίνησης εκτός έδρας, στο εσωτερικό, 
για εκτέλεση υπηρεσίας ή για εκπαιδευτικούς σκοπούς (ως 
εκπαιδευτών ή εκπαιδευομένων): 

αα) των υπαλλήλων που υπηρετούν στην Κεντρική Υπηρε¬ 
σία και στις Ειδικές Αποκεντρωμένες Υπηρεσίες και 
ββ) των Προϊσταμένων Τμημάτων, των Υπευθύνων Αυτο¬ 
τελών Γ ραφείων και Γ ραφείων των Δ.Ο.Υ., καθώς και των 
υπαλλήλων αυτών. 

Από της ενάρξεως της λειτουργίας των Φορολογικών 
Περιφερειών της Γενικής Διεύθυνσης Φορολογικής Διοί¬ 
κησης, οι αποφάσεις μετακίνησης της υποπερίπτωσης ββ' 
υπογράφονται από τους Προϊσταμένους των Φορολογικών 
Περιφερειών, στην χωρική αρμοδιότητα των οποίων ανήκουν 
οι Δ.Ο.Υ. και παύουν να υπογράφονται από τον Προϊστάμενο 
της Διεύθυνσης Διαχείρισης Ανθρώπινου Δυναμικού. 

ιδ)Έγκριση τοποθέτησης στο αρχείο πορισμάτων διοικη¬ 
τικών ανακρίσεων και ερευνών, που αφορούν σε προσωπικό 
της Γ.Γ.Δ.Ε. 

ιε) Χορήγηση κανονικής άδειας για λουτροθεραπεία-αε- 
ροθεραπεία (ν. 1487/1950). 

ιστ) Εισήγηση προς τον Προϊστάμενο της Γενικής Διεύ¬ 
θυνσης Ηλεκτρονικής Διακυβέρνησης και Ανθρώπινου Δυ¬ 
ναμικού για την αξιολόγηση των Ελεγκτών Βεβαίωσης και 
Αναγκαστικής Είσπραξης των Εσόδων του Κράτους και των 
Προϊσταμένων αυτών, όσον αφορά στα θέματα του προσω¬ 
πικού Μητρώου των αξιολογουμένων. 

5. Στον Προϊστάμενο της Διεύθυνσης Οργάνωσης 
Διαδικαστικές ενέργειες για την έκδοση: 

α) κανονιστικών πράξεων σύστασης, κατάργησης, συγχώ¬ 
νευσης και καθορισμού ή ανακαθορισμού της εσωτερικής 
διάρθρωσης των Υπηρεσιών της Γ.Γ.Δ.Ε., 
β) πράξεων κατανομής και ανακατανομής θέσεων προσω¬ 
πικού μεταξύ των Υπηρεσιών της Γ.Γ.Δ.Ε., 
γ) αποφάσεων σύστασης, συγκρότησης και ορισμού μελών 
συλλογικών οργάνων και 

δ) εγγράφων υποδείξεως εκπροσώπων της Γ.Γ.Δ.Ε. σε 
συλλογικά όργανα του Υπουργείου Οικονομικών ή άλλων 
Υπουργείων και Φορέων. 

6. Στον Προϊστάμενο της Διεύθυνσης Φορολογίας Κεφα¬ 
λαίου 

Ορισμός ως αντιπροσώπου του δημοσίου για την υπογρα¬ 
φή των συμβολαίων μεταβίβασης κληρονομιαίων ακινήτων 
στο Δημόσιο, Προϊσταμένου Δ.Ο.Υ., μη αρμόδιου από το νόμο, 
σύμφωνα με τις διατάξεις του άρθρου 20 του Κώδικα Διατά¬ 
ξεων Φορολογίας Κληρονομιών, Δωρεών, Γονικών Παροχών, 
Προικών και Κερδών από Λαχεία, ο οποίος κυρώθηκε με το 
ν. 2961/2001 (Α' 266) και της παρ. 4 του άρθρου 1 του κεφα¬ 
λαίου I της αριθμ. Κ. 13061/390/1975 απόφασης του Υπουργού 
Οικονομικών. 

7. Στον Προϊστάμενο της Διεύθυνσης Φ.Π.Α. 

Αποφάσεις επιστροφών Φ.Π.Α. σε κοινοτικές επιχειρήσεις 

και επιχειρήσεις τρίτων χωρών, καθώς και πράξεις διορ¬ 
θωτικού προσδιορισμού του φόρου για ποσά Φ.Π.Α. που 
επεστράφησαν αδικαιολογήτως, μέχρι την ισχύ του νέου 
Οργανογράμματος της Γ.Γ.Δ.Ε., οπότε οι προαναφερθείσες 
αποφάσεις και πράξεις υπογράφονται από τον Προϊστάμενο 


της Περιφερειακής Υπηρεσίας, στην οποία μεταφέρεται και 
η αρμοδιότητα. 

8. Στον Προϊστάμενο της Διεύθυνσης Φορολογικής Συμ¬ 
μόρφωσης 

α) Αποστολή μηνυμάτων ηλεκτρονικού ταχυδρομείου και 
επιστολών σε υπόχρεα πρόσωπα που δεν υπέβαλλαν δηλώ¬ 
σεις Φ.Π.Α. και λοιπών παρακρατούμενων φόρων, 
β) Αποστολή μηνυμάτων ηλεκτρονικού ταχυδρομείου: 
αα) σε υπόχρεα πρόσωπα που δεν υπέβαλλαν δηλώσεις 
φορολογίας εισοδήματος και 
ββ) σε πρόσωπα που εμφανίζουν ληξιπρόθεσμες δόσεις 
οφειλών κατά τις διατάξεις του Κώδικα Φορολογικής Δια¬ 
δικασίας ή αυτές του Κ.Ε.Δ.Ε.. 

γ) Αποστολή μηνυμάτων ηλεκτρονικού ταχυδρομείου ή μη¬ 
νυμάτων άλλης μορφής ή οποιοσδήποτε μορφής επικοινωνίας 
για ενημέρωση των ανωτέρω κατηγοριών φορολογουμένων, 
πριν από την παρέλευση των σχετικών προθεσμιών προς 
υπενθύμιση της σχετικής φορολογικής υποχρέωσης ή μετά 
από την παρέλευση αυτών για σκοπούς φορολογικής συμμόρ¬ 
φωσης ως προς την εκπλήρωση της σχετικής υποχρέωσης. 

δ) Επιστολές προς τους φορολογουμένους, καθώς και κάθε 
άλλο συναφές έγγραφο και κάθε άλλη ενημέρωση ή ειδοποί¬ 
ηση προς αυτούς, για σκοπούς φορολογικής συμμόρφωσης. 

9. Στον Προϊστάμενο της Διεύθυνσης Δασμολογικής 
Δεσμευτικές Πληροφορίες σε θέματα αρμοδιότητας της 

Διεύθυνσης, οι οποίες προβλέπονται από τον Τελωνειακό 
Κώδικα της Ε.Ε. 

10. Στον Προϊστάμενο της Διεύθυνσης Τελωνειακών Δι¬ 
αδικασιών 

Καθορισμός των βιβλίων και εντύπων που τηρούνται από 
τα Τελωνεία, καθώς και κατάργηση αυτών (παρ. 2 του άρ¬ 
θρου 1 του ν. 3583/2007). 

11. Στον Προϊστάμενο της Διεύθυνσης Ειδικών Φόρων Κα¬ 
τανάλωσης 

Έγκριση αποστολής και εξαγωγής καπνού, καπνοκοτσανί- 
ων, καπνοσκόνης και υπολειμμάτων για ειδική επεξεργασία 
και τυχόν επιστροφή. 

12. Στον Προϊστάμενο της Διεύθυνσης Τροφίμων 
α) Σύνταξη εκθέσεων χημικής εξέτασης. 

β) Έγγραφα Μέρους Β' του Συστήματος Διαχείρισης Ποι¬ 
ότητας, τυποποιημένες διαδικασίες λειτουργίας - Β' κατη¬ 
γορίας, τυποποιημένα έντυπα - Β' κατηγορίας. 

13. Στον Προϊστάμενο της Διεύθυνσης Πετροχημικών 
Σύνταξη εκθέσεων προς την Ευρωπαϊκή Επιτροπή για την 

ποιότητα των βενζινών και των πετρελαίων που κυκλοφο¬ 
ρούν στην αγορά. 

14. Στον Προϊστάμενο της Διεύθυνσης Περιβάλλοντος 

α) Υποβολή προτάσεων εναρμονισμένης ταξινόμησης και 
επισήμανσης του Κανονισμού 1272/2008/ΕΚ 
β) Γνωστοποίηση εξαγωγών, σύμφωνα με τον Κανονισμό 
(ΕΚ) αριθμ. 689/2008. 

γ) Χορήγηση άδειας για σκοπούς που δεν απαγορεύονται 
από τη Σύμβαση για τα χημικά όπλα, 
δ) Έγκριση άδειας για εξαγωγή προϊόντων διττής χρήσης 
ε) Σύνταξη εκθέσεων χημικής εξέτασης 
στ)Έγγραφα Μέρους Β’ του Συστήματος Διαχείρισης Ποι¬ 
ότητας, τυποποιημένες διαδικασίες λειτουργίας - Β' κατη¬ 
γορίας, τυποποιημένα έντυπα - Β' κατηγορίας. 

15. Στον Προϊστάμενο της Διεύθυνσης Αλκοόλης, Αλκοο- 
λούχων Ποτών, Οίνου, Ζύθου 

α) Αλληλογραφία σχετικά με τον έλεγχο των μηνιαίων ή 
ετήσιων δηλώσεων οινοπνευματοποιών Β’ κατηγορίας, απο- 
σταγματοποιών, ποτοποιών, ετήσιων οινοπνευματοποιών Α' 
κατηγορίας, των εκκαθαρίσεων των πρώτων υλών, στις οποί¬ 
ες έγινε κατεργασία απ’ αυτούς και των έκτακτων ελέγχων 
που γίνονται στα εργοστάσια των ανωτέρω. 

β) Κάθε αλληλογραφία που αφορά στην εποπτεία και στον 
έλεγχο των εργοστασίων και γενικά επιχειρήσεων επιτη- 

δευματιών, οι οποίες περιλαμβάνονται στις διατάξεις του 
ν. 2969/2001, καθώς και γενικότερα στην αρμοδιότητα της 
Διεύθυνσης. 

γ) Επιβολή στους οινοπνευματοποιούς, γενικά, ποτοποιούς 
και λοιπούς εργοστασιάρχες, υποχρεώσεων και κανονισμών, 
σχετικά με τη λειτουργία των επιχειρήσεών τους. 

δ) Καθορισμός λεπτομερειών έκδοσης πιστοποιητικών γνη¬ 
σιότητας και ηλικίας της εξαγόμενης αιθυλικής αλκοόλης, 
αποσταγμάτων και αλκοολούχων, γενικά, ποτών. 

ε) Έγκριση και καθορισμός όρων μετουσίωσης μεθυλικής 
αλκοόλης. 

στ) Καθορισμός τρόπου μετουσίωσης κάθε είδους αλ¬ 
κοόλης (εκτός αιθανόλης) εγχώριας ή εισαγόμενης από το 
εξωτερικό. 

ζ) Χορήγηση αδειών κατεργασίας πρώτων υλών για πα¬ 
ραγωγή αιθυλικής αλκοόλης, από αυτές που δεν χρησιμο¬ 
ποιούνται συνήθως. 

η) Κάθε αλληλογραφία που αφορά στους αποσταγμα- 
τοποιούς, που παράγουν αποστάγματα και προϊόντα από¬ 
σταξης από τις πρώτες ύλες, που προβλέπονται από τις 
διατάξεις της κείμενης νομοθεσίας και σύμφωνα με αυτές, 
ως και τους ποτοποιούς που παράγουν αποστάγματα και 
προϊόντα απόσταξης με αρωμάτιση αιθυλικής αλκοόλης, 
αποσταγμάτων κ.λπ. 
θ) Αποφάσεις καταστροφής βύνης, 
ι) Αλληλογραφία σχετικά με τον έλεγχο των μηνιαίων 
δηλώσεων των βυνοποιείων - ζυθοποιείων, οινοποιείων, 
εργοστασίων παραγωγής ζυμών αρτοποιίας, σταφιδίνης, 
αμυλοσιροπίου. 

16. Στον Προϊστάμενο της Διεύθυνσης Τεχνικής Υποστή¬ 
ριξης Εργαστηρίων 

α) Διαδικαστικές ενέργειες για την έκδοση των κατωτέρω 
πράξεων, μέχρι την έναρξη ισχύος του νέου Οργανογράμ¬ 
ματος της Γ.Γ.Δ.Ε., οπότε θα εκδίδονται από την Διεύθυνση 
Οργάνωσης της Γενικής Διεύθυνσης Ηλεκτρονικής Διακυ¬ 
βέρνησης και Ανθρώπινου Δυναμικού: 

αα) κανονιστικών πράξεων σύστασης, κατάργησης, κα¬ 
θορισμού ή ανακαθορισμού της εσωτερικής διάρθρωσης 
των Υπηρεσιών του Γ.Χ.Κ. και άλλων οργανωτικών θεμάτων, 
ββ) πράξεων κατανομής και ανακατανομής θέσεων προ¬ 
σωπικού, ανά οργανική μονάδα του Γ.Χ.Κ. και 
γγ) αποφάσεων σύστασης, συγκρότησης και ορισμού με¬ 
λών συλλογικών οργάνων, αρμοδιότητάς της. 

β) Έγγραφα για θέματα που αφορούν, γενικά, στη χρήση 
και στην κίνηση αυτοκινήτων του Γ.Χ.Κ. (ν.δ. 2396/1953), μέχρι 
την έναρξη ισχύος του νέου Οργανογράμματος της Γ.Γ.Δ.Ε., 
οπότε θα υπογράφονται από το Αυτοτελές Τμήμα Διοίκησης 
της Γενικής Διεύθυνσης Ηλεκτρονικής Διακυβέρνησης και 
Ανθρώπινου Δυναμικού. 

γ) Παροχή οδηγιών προς τις Υπηρεσίες του Γ.Χ.Κ. για την 
εφαρμογή του Συστήματος Διαχείρισης Ποιότητας. 

δ) Αποστολή προς τις Υπηρεσίες του Γ.Χ.Κ. νέων εκδόσεων 
των εγγράφων και εντύπων του Συστήματος Διαχείρισης 
Ποιότητας. 

ε) Αλληλογραφία με φορείς διαπίστευσης και διοργάνωσης 
διεργαστηριακών εξετάσεων. 

17. Στον Προϊστάμενο της Διεύθυνσης Χημικοτεχνικής Δα¬ 
σμολογίου 

Ερωτήματα και Εισηγήσεις στην Ανώτατη Επιτροπή Τε¬ 
λωνειακών Αμφισβητήσεων (Α.Ε.Τ.Α). 

Άρθρο 3 

ΣΤΟΥΣ ΠΡΟΪΣΤΑΜΕΝΟΥΣ ΤΜΗΜΑΤΩΝ, ΑΥΤΟΤΕΛΩΝ ΤΜΗ¬ 
ΜΑΤΩΝ ΚΑΙ ΥΠΕΥΘΥΝΟΥΣ ΑΥΤΟΤΕΛΩΝ 
ΓΡΑΦΕΙΩΝ ΚΑΙ ΓΡΑΦΕΙΩΝ ΔΙΕΥΘΥΝΣΕΩΝ 
ΤΗΣ ΚΕΝΤΡΙΚΗΣ ΥΠΗΡΕΣΙΑΣ 

Α. Γ ενικά Θέματα, κατά λόγο αρμοδιότητας 
1. Στους Προϊσταμένους Τμημάτων 


α) Ενέργειες προπαρασκευαστικών πράξεων για υποθέσεις 
που εκκρεμούν. 

β) Ενέργειες με τις οποίες ζητούνται πληροφορίες, 
γ) Έκδοση πιστοποιητικών ή αντιγράφων, γενικά, καθώς 
και βεβαιώσεων για θέματα, που προκύπτουν από στοιχεία, 
που τηρούνται στην Υπηρεσία. 

δ) Απαντήσεις σε αιτήσεις πολιτών, εκτός από αιτήσεις 
παραπόνων, με τις οποίες ζητούνται πληροφορίες για υπο¬ 
θέσεις τους, αν η αρμοδιότητα αυτή δεν ανήκει σε άλλα 
Όργανα. 

ε) Απαντήσεις σε αναφορές πολιτών και έγγραφα Υπηρε¬ 
σιών και νομικών προσώπων σε θέματα, για τα οποία έχει 
λάβει θέση η Υπηρεσία, εκτός αναφορών παραπόνων, 
στ) Διαβιβαστικά έγγραφα. 

ζ) Έγκριση τοποθέτησης στο αρχείο εγγράφων, για τα 
οποία δεν απαιτείται περαιτέρω ενέργεια. 

η) Υπομνηστικά έγγραφα σε θέματα που δεν έχουν γενι¬ 
κότερο ενδιαφέρον για την Διεύθυνση. 

θ) Περιλήψεις αποφάσεων και πράξεων που δημοσιεύο¬ 
νται στην Εφημερίδα της Κυβερνήσεως και στον ημερήσιο 
τύπο, καθώς και εντολές δημοσίευσης στην Εφημερίδα της 
Κυβερνήσεως λοιπών πράξεων. 

ι) Βεβαιώσεις για την πραγματοποίηση υπερωριακής ερ¬ 
γασίας των υπαλλήλων. 

ια) Επικύρωση αντιγράφων εγγράφων και βεβαίωση του 
γνησίου της υπογραφής, σε περίπτωση έλλειψης, απουσίας 
ή κωλύματος του αρμόδιου υπαλλήλου. 

ιβ) Αποστολή αιτημάτων για αυτεπάγγελτη αναζήτηση 
(υποχρεωτική ή μη) δικαιολογητικών. 

ιγ) Απαντήσεις σε έγγραφα πληροφοριακού περιεχομένου 
σε ενδιαφερομένους συνδέσμους επαγγελματικών ενώσεων. 
2. Στους Υπευθύνους Αυτοτελών Γραφείων και Γραφείων 
Διαβιβαστικά έγγραφα. 

Β. Ειδικά θέματα, κατά λόγο αρμοδιότητας 
I. Στους Προϊστάμενους Τμημάτων 
1. ί. Στον Προϊστάμενο του Τμήματος Α'- Διοικητικής Μέ¬ 
ριμνας της Διεύθυνσης Διοικητικού 
α) Χορήγηση αναρρωτικών αδειών στους υπαλλήλους που 
υπηρετούν σε θέσεις του Γ ραφείου του Γ ενικού Γ ραμματέα 
της Γ.Γ.Δ.Ε., παραπομπή αυτών στις Υγειονομικές Επιτροπές, 
καθώς και διαδικαστικές ενέργειες για την άσκηση ένδικων 
μέσων, για θέματα σχετικά με τις γνωματεύσεις των παρα¬ 
πάνω Επιτροπών. 

β) Έκδοση πιστοποιητικών υπηρεσιακών μεταβολών και 
βεβαιώσεων εργασίας. 

γ) Πράξεις αλλαγής επωνύμου των υπαλλήλων, 
δ) Απλές ανακοινώσεις ή κοινοποιήσεις εγγράφων και 
αποφάσεων. 

ε) Διαδικαστικές ενέργειες για την δημοσίευση πράξεων 
και περιλήψεων πράξεων διορισμού, πρόσληψης, απόσπασης 
υπαλλήλων στο Γ ραφείο του Γ ενικού Γ ραμματέα της Γ ενικής 
Γραμματείας Δημοσίων Εσόδων. 

στ)Έλεγχος προσέλευσης και αποχώρησης και αναφορές 
άφιξης και αναχώρησης των υπαλλήλων που υπηρετούν στις 
υπηρεσίες της Κεντρικής Υπηρεσίας της Γ.Γ.Δ.Ε.. 

Ν. Από την ισχύ του νέου Οργανογράμματος της Γ.Γ.Δ.Ε. 
μεταβιβάζονται οι αρμοδιότητες εξουσιοδότησης υπογρα¬ 
φής της υποπερίπτωσης ί της περίπτωσης 1 της παρούσας 
υποπαραγράφου, ως εξής: 

- των υπό στοιχείων α', β' και γ', στον Προϊστάμενο του 
Τμήματος Α'- Μητρώου, Δικαιωμάτων και Υποχρεώσεων Προ¬ 
σωπικού της Διεύθυνσης Διαχείρισης Ανθρώπινου Δυναμικού 
της Γενικής Διεύθυνσης Ηλεκτρονικής Διακυβέρνησης και 
Ανθρώπινου Δυναμικού, 

- του υπό στοιχείου δ' στους Προϊστάμενους όλων των 
Τμημάτων της Διεύθυνσης Διαχείρισης Ανθρώπινου Δυνα¬ 
μικού και 

- των υπό στοιχείων ε'- στ' στον Προϊστάμενο του Αυτοτε¬ 
λούς Τμήματος Διοίκησης της Γενικής Διεύθυνσης Ηλεκτρο¬ 
νικής Διακυβέρνησης και Ανθρώπινου Δυναμικού. 

2. ί. Στον Προϊστάμενο του Τμήματος Β'- Γραμματειακής 
Υποστήριξης της Κεντρικής Υπηρεσίας της Διεύθυνσης Δι¬ 
οικητικού 

α) Επικύρωση αντιγράφων των εγγράφων που εξέρχονται 
από την Κ.Υ. 

β) Θεώρηση του γνησίου της υπογραφής και επικύρωση 
αντιγράφων και φωτοαντιγράφων. 

γ) Διαδικαστικές ενέργειες σε θέματα προγραμματισμού 
κίνησης οχημάτων, καθώς και φύλαξης και καθαριότητας 
των καταστημάτων του Υπουργείου. 

ϋ. Από την ισχύ του νέου Οργανογράμματος της Γ.Γ.Δ.Ε., 
τα αναφερόμενα στην υποπερίπτωση ί της περίπτωσης 2 
της παρούσας υποπαραγράφου μεταβιβάζονται στον Προϊ¬ 
στάμενο του Αυτοτελούς Τμήματος Διοίκησης της Γενικής 
Διεύθυνσης Ηλεκτρονικής Διακυβέρνησης και Ανθρώπινου 
Δυναμικού. 

3. Στον Προϊστάμενο του Τμήματος Α'- Μητρώου, Δικαιω¬ 
μάτων και Υποχρεώσεων Προσωπικού της Διεύθυνσης Δια¬ 
χείρισης Ανθρώπινου Δυναμικού 

α) αα) Χορήγηση αναρρωτικών αδειών στους Προϊσταμέ¬ 
νους Γενικών Διευθύνσεων, Διευθύνσεων, Υποδιευθύνσεων, 
Αυτοτελών Τμημάτων και Τμημάτων, Υπευθύνους Αυτοτελών 
Γ ραφείων και Γ ραφείων της Κεντρικής Υπηρεσίας και στους 
υπαλλήλους αυτών, καθώς και στους Προϊσταμένους Διευ¬ 
θύνσεων και Υποδιευθύνσεων των Ειδικών Αποκεντρωμένων 
Υπηρεσιών. Παραπομπή αυτών στις Υγειονομικές Επιτροπές, 
καθώς και διαδικαστικές ενέργειες για την άσκηση ένδικων 
μέσων, για θέματα σχετικά με τις γνωματεύσεις των παρα¬ 
πάνω Επιτροπών και 

ββ) Χορήγηση αναρρωτικών αδειών στους Προϊσταμένους 
Διευθύνσεων και Υποδιευθύνσεων των Δ.Ο.Υ. και η παραπο¬ 
μπή αυτών στις Υγειονομικές Επιτροπές. 

Από της ενάρξεως της λειτουργίας των Φορολογικών Πε¬ 
ριφερειών της Γενικής Διεύθυνσης Φορολογικής Διοίκησης, 
οι άδειες του ως άνω στοιχείου ββ' της παρούσας υποπερί¬ 
πτωσης χορηγούνται από τους Προϊσταμένους των οικείων 
Φορολογικών Περιφερειών, στην χωρική αρμοδιότητα των 
οποίων ανήκουν οι Δ.Ο.Υ. και παύουν να υπογράφονται από 
τον Προϊστάμενο του Τ μήματος Α'- Μητρώου, Δικαιωμάτων 
και Υποχρεώσεων Προσωπικού της Διεύθυνσης Διαχείρισης 
Ανθρώπινου Δυναμικού. 

β) Απαντήσεις σε αιτήματα υπαλλήλων σχετικά με την 
υπηρεσιακή τους κατάσταση. 

γ) Υπογραφή Δελτίου Ατομικής Υπηρεσιακής Κατάστασης 
(Δ.Α.Υ.Κ.). 

δ) Ετήσια θεώρηση βιβλιαρίων νοσηλείας υπαλλήλων και 
των μελών των οικογενειών τους, καθώς και κάθε σχετικό 
μ’ αυτά έγγραφο. 

ε) Απλές ανακοινώσεις ή κοινοποιήσεις εγγράφων και 
αποφάσεων. 

στ) Έκδοση πιστοποιητικών υπηρεσιακών μεταβολών και 
βεβαιώσεων εργασίας. 

ζ) Πράξεις αλλαγής επωνύμου των υπαλλήλων. 

4. Στον Προϊστάμενο του Τ μήματος Β'- Αξιολόγησης Ανα¬ 
γκών και Προγραμματισμού της Διεύθυνσης Διαχείρισης 
Ανθρώπινου Δυναμικού 

α) Διαδικαστικές ενέργειες απόλυσης λόγω συμπλήρωσης 
ορίου ηλικίας και απαιτούμενου χρόνου υπηρεσίας όλων των 
μόνιμων υπαλλήλων και των υπαλλήλων με σχέση εργασίας 
ιδιωτικού δικαίου. 

β) Απλές ανακοινώσεις ή κοινοποιήσεις εγγράφων και 
αποφάσεων 

γ)'Εγγραφα για υποβολή δικαιολογητικών που απαιτούνται 
για μετατάξεις και κοινοποιήσεις εγγράφων και αποφάσεων 
μετατάξεων. 


δ) Έγγραφα παραπομπής σε υγειονομική επιτροπή υπο¬ 
ψηφίων για διορισμό. 

5. Στον Προϊστάμενο του Τ μήματος Γ'- Σταδιοδρομίας και 
Εξέλιξης Προσωπικού της Διεύθυνσης Διαχείρισης Ανθρώ¬ 
πινου Δυναμικού 

α) Κατάρτιση ατομικών δελτίων μισθολογικής κατάταξης 
νεοδιόριστων και μετατασσόμενων υπαλλήλων, σύμφωνα με 
τις διατάξεις του ν. 3205/2003, όπως ισχύει. 

β) Πράξεις που αναφέρονται στην μισθολογική κατάσταση 
και εξέλιξη του προσωπικού με σχέση εργασίας ιδιωτικού 
δικαίου. 

γ) Απλές ανακοινώσεις ή κοινοποιήσεις εγγράφων και 
αποφάσεων. 

6. Στον Προϊστάμενο του Τμήματος Δ'- Πειθαρχικής Διαδι¬ 
κασίας της Διεύθυνσης Διαχείρισης Ανθρώπινου Δυναμικού 

α) Ενέργειες με τις οποίες ζητούνται πληροφορίες, έγγρα¬ 
φα ή και δικαστικές αποφάσεις από τις αρμόδιες δικαστικές 
αρχές. 

β) Ενέργειες με τις οποίες ζητούνται ή χορηγούνται πλη¬ 
ροφορίες ή έγγραφα προς ή από τα αρμόδια Πειθαρχικά 
Συμβούλια. 

γ) Απλές ανακοινώσεις ή κοινοποιήσεις εγγράφων και 
αποφάσεων. 

7. Στον Προϊστάμενο του Τ μήματος Α'- Φορολογίας Κλη¬ 
ρονομιών, Δωρεών, Γονικών Παροχών της Διεύθυνσης Φο¬ 
ρολογίας Κεφαλαίου 

Ορισμός αρμόδιου Προϊσταμένου Δ.Ο.Υ. για υποθέσεις 
φορολογίας κληρονομιών, δωρεών, γονικών παροχών και 
προικών, στις περιπτώσεις που επιτρέπεται σύμφωνα με 
τις διατάξεις της παρ. 4 του άρθρου 66 και της παρ. 3 του 
άρθρου 87 του ν. 2961/2001. 

8. Στον Προϊστάμενο του Τ μήματος Γ'- Οφειλετών Ειδικών 
Κατηγοριών της Διεύθυνσης Πολιτικής Εισπράξεων 

Γνωστοποίηση στις Δ.Ο.Υ. πτωχευτικών αποφάσεων, προ¬ 
γραμμάτων πλειστηριασμού και πράξεων του εισηγητή των 
πτωχεύσεων για εκποίηση περιουσιακών στοιχείων πτωχών 
οφειλετών του Δημοσίου. 

9. Στον Προϊστάμενο του Τμήματος Α'- Τεχνικής Υποστή¬ 
ριξης της Διεύθυνσης Τεχνικής Υποστήριξης Εργαστηρίων 
Γ.Χ.Κ. 

Υπογραφή Δελτίων εισαγωγής και εξαγωγής προς και από 
την αποθήκη του υπεύθυνου για την αποθήκη. 

II. Στους Υπευθύνους των Αυτοτελών Γ ραφείων της Α.Ε.Τ.Α. 
ΚΑΙ ΤΟΥ Α.Χ.Σ. 

α) Επικύρωση και χορήγηση αντιγράφων ή αποσπασμά¬ 
των από τα πρακτικά των συνεδριάσεων των οικείων, κατά 
περίπτωση, συλλογικών οργάνων. 

β) Ανακοινώσεις επί των αποφάσεων των συλλογικών ορ¬ 
γάνων των Α.Ε.Τ.Α. και Α.Χ.Σ. προς στις αρμόδιες Υπηρεσίες. 

Άρθρο 4 

ΣΤΟΥΣ ΠΡΟΪΣΤΑΜΕΝΟΥΣ ΔΙΕΥΘΥΝΣΕΩΝ 
ΤΩΝ ΕΙΔΙΚΩΝ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ 

Α. Γ ενικά θέματα, κατά λόγο αρμοδιότητας 

1. Στους Προϊσταμένους Διευθύνσεων των Ειδικών Αποκε¬ 
ντρωμένων Υπηρεσιών 

α) Απαντήσεις σε αιτήσεις, υπομνήματα και αναφορές πα¬ 
ραπόνων πολιτών. 

β) Ενέργειες πράξεων με τις οποίες παρέχονται στατιστικά 
στοιχεία ή άλλες πληροφορίες. 

γ) Αλληλογραφία με Διευθύνσεις και Υπηρεσίες του 
Υπουργείου Οικονομικών ή άλλων Υπουργείων για τρέχοντα 
υπηρεσιακά θέματα. 

δ)Έγκριση χορήγησης αντιγράφων εμπιστευτικών εγγρά¬ 
φων. 

ε) Έγκριση τοποθέτησης στο αρχείο εγγράφων, για τα 
οποία δεν απαιτείται περαιτέρω ενέργεια. 

στ)Έκδοση απόφασης διατήρησης ή καταστροφής εγγρά¬ 
φων και λοιπών στοιχείων των αρχείων των Υπηρεσιών τους. 

ζ) Χορήγηση κανονικών, αναρρωτικών και λοιπών αδει¬ 
ών στους Προϊσταμένους, Τρημάτων, Αυτοτελών Τρημάτων 
και στους Υπευθύνους Αυτοτελών Γραφείων και Γραφείων, 
καθώς και στους υπαλλήλους της Υπηρεσίας. Παραπομπή 
αυτών στις Υγειονομικές Επιτροπές και διαδικαστικές ενέρ¬ 
γειες για την άσκηση ενδίκων μέσων, για θέματα σχετικά με 
τις γνωματεύσεις των παραπάνω Επιτροπών. 

η) Αποφάσεις μετακίνησης υπαλλήλων εντός των οργα¬ 
νικών μονάδων της Υπηρεσίας, πλην των Προϊσταμένων 
Τμημάτων, Αυτοτελών Τμημάτων και Υπευθύνων Αυτοτε¬ 
λών Γ ραφείων. 

θ) Προτάσεις για την καθιέρωση υπερωριακής εργασίας 
του προσωπικού της Διεύθυνσης, με οποιαδήποτε σχέση 
εργασίας, για την απασχόλησή του τις νυκτερινές ώρες, τις 
αργίες και τις εξαιρέσιμες ημέρες και αποφάσεις συγκρό¬ 
τησης συνεργείου υπερωριακής εργασίας και ορισμού των 
υπαλλήλων της Διεύθυνσης που μετέχουν σε αυτό. 

ι) Υπογραφή πρακτικών εμφάνισης προσωπικού με σχέση 
εργασίας ιδιωτικού δικαίου ορισμένου χρόνου (άρθρο 21 του 
ν. 2190/1994, όπως ισχύει). 

Β. Ειδικά θέματα, κατά λόγο αρμοδιότητας 

1. Στον Προϊστάμενο της Διεύθυνσης Εσωτερικών Υπο¬ 
θέσεων 

α) Ενέργειες που σχετίζονται με τον σχεδίασμά, τον προ¬ 
γραμματισμό, την παρακολούθηση, την κατεύθυνση και τον 
συντονισμό των ελέγχων αρμοδιότητας της Διεύθυνσης. 

β) Αξιολόγηση των αποτελεσμάτων και επεξεργασία των 
εκθέσεων και των προτάσεων των ελέγχων αρμοδιότητας 
της Διεύθυνσης, καθώς και διαβίβαση εκθέσεων ή αποσπα¬ 
σμάτων εκθέσεων ελέγχου στις αρμόδιες Υπηρεσίες, για 
περαιτέρω ενέργειες. 

γ) Αλληλογραφία με Υπηρεσίες της Γ.Γ.Δ.Ε. και εν γένει του 
Υπουργείου Οικονομικών, στο πλαίσιο του προγραμματισμού, 
του σχεδιασμού και της εκτέλεσης ελέγχων αρμοδιότητας 
της Διεύθυνσης, καθώς και της παρακολούθησης της υλο¬ 
ποίησης αυτών. 

δ) Αλληλογραφία με Αρχές και Φορείς εκτός Υπουργείου 
Οικονομικών, στο πλαίσιο της εκτέλεσης ελέγχων αρμοδι¬ 
ότητας της Διεύθυνσης. 

ε) Παροχή οδηγιών σχετικά με την εκτέλεση των ελέγχων 
αρμοδιότητας της Διεύθυνσης. 

στ) Έκδοση εντολών διενέργειας ελέγχων αρμοδιότητας 
της Διεύθυνσης, που περιλαμβάνονται στον ετήσιο προγραμ¬ 
ματισμό, με εξαίρεση τις ειδικές εντολές. 

2. Στον Προϊστάμενο της Διεύθυνσης Εσωτερικού Ελέγχου 
α) Ενέργειες που σχετίζονται με τον σχεδίασμά, τον προ¬ 
γραμματισμό, την παρακολούθηση, την κατεύθυνση και τον 
συντονισμό των εσωτερικών ελέγχων. 

β) Αξιολόγηση των αποτελεσμάτων και επεξεργασία των 
εκθέσεων και των προτάσεων του εσωτερικού ελέγχου, 
καθώς και διαβίβαση έκθεσης ή αποσπάσματος έκθεσης 
εσωτερικού ελέγχου στις αρμόδιες Υπηρεσίες για περαι¬ 
τέρω ενέργειες. 

γ) Αλληλογραφία με Υπηρεσίες της Γ.Γ.Δ.Ε. και εν γένει 
του Υπουργείου Οικονομικών, στο πλαίσιο του προγραμ¬ 
ματισμού, του σχεδιασμού και της εκτέλεσης εσωτερικών 
ελέγχων, καθώς και της παρακολούθησης της υλοποίησης 
των προτάσεων του εσωτερικού ελέγχου. 

δ) Αλληλογραφία με αρχές και φορείς εκτός Υπουργεί¬ 
ου Οικονομικών, στο πλαίσιο της εκτέλεσης εσωτερικών 
ελέγχων. 

ε) Παροχή οδηγιών σχετικά με την εκτέλεση των εσωτε¬ 
ρικών ελέγχων στις υπηρεσίες της Γ.Γ.Δ.Ε.. 


στ) Έκδοση υποδειγμάτων εγγράφων και εντύπων προς 
χρήση στον εσωτερικό έλεγχο. 

ζ) Έκδοση εντολής διενέργειας εσωτερικού ελέγχου που 
περιλαμβάνεται στον ετήσιο προγραμματισμό. 

3. Στους Προϊσταμένους των Τελωνειακών Περιφερειών 
α) Χορήγηση κανονικών, αναρρωτικών και λοιπών αδειών 
στους Προϊσταμένους των Τελωνείων που ανήκουν στην 
κατά τόπον αρμοδιότητά τους, καθώς και παραπομπή αυτών 
στις Υγειονομικές Επιτροπές και διαδικαστικές ενέργειες 
για την άσκηση ενδίκων μέσων για θέματα σχετικά με τη 
γνωμάτευση των παραπάνω Επιτροπών. 

β) Αποφάσεις μετακίνησης εκτός έδρας, στο εσωτερικό, 
για εκτέλεση υπηρεσίας ή 

εκπαιδευτικούς σκοπούς (ως εκπαιδευτών ή εκπαιδευόμε¬ 
νων), στους Προϊσταμένους όλων των οργανικών μονάδων 
των Τελωνείων και στους υπαλλήλους αυτών, που ανήκουν 
στην κατά τόπον αρμοδιότητά τους. 

γ) Ορισμός μελών επιτροπής για την καταστροφή βι- 
ομηχανοποιημένων καπνικών προϊόντων που κατά¬ 
σχονται ως αντικείμενα λαθρεμπορίας (παρ. 4 του άρ¬ 
θρου 171 του ν. 2960/2001, όπως τροποποιήθηκε με τις 
διατάξεις της παρ. 65, στοιχείο α', του άρθρου 1 του 
ν. 3583/2007 - Α' 142). 

δ) Ορισμός μελών της Πρωτοβάθμιας Επιτροπής Τελωνει- 
ακών Αμφισβητήσεων (άρθρο 28 του ν. 2960/2001). 

Άρθρο 5 

ΣΤΟΥΣ ΠΡΟΪΣΤΑΜΕΝΟΥΣ ΤΜΗΜΑΤΩΝ, ΑΥΤΟΤΕΛΩΝ ΤΜΗ¬ 
ΜΑΤΩΝ, ΚΑΘΩΣ ΚΑΙ ΣΤΟΥΣ ΥΠΕΥΘΥΝΟΥΣ 
ΑΥΤΟΤΕΛΩΝ ΓΡΑΦΕΙΩΝ ΚΑΙ ΓΡΑΦΕΙΩΝ ΤΩΝ ΕΙΔΙΚΩΝ 
ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ 

α) Ενέργειες προπαρασκευαστικών πράξεων για υποθέσεις 
που εκκρεμούν. 

β) Ενέργειες πράξεων με τις οποίες ζητούνται στατιστικά 
στοιχεία ή άλλες πληροφορίες, 
γ)Έκδοση πιστοποιητικών ή αντιγράφων γενικά, 
δ) Χορήγηση αντιγράφων εμπιστευτικών εγγράφων, ύστε¬ 
ρα από έγκριση του Προϊσταμένου της Υπηρεσίας. 

ε) Απαντήσεις σε αιτήσεις πολιτών, εκτός από τις αιτήσεις 
παραπόνων, με τις οποίες ζητούνται πληροφορίες για τις 
υποθέσεις τους. 

στ) Διαβιβαστικά έγγραφα που δεν έχουν ιδιαίτερο ενδι¬ 
αφέρον για την Υπηρεσία. 

ζ)Έγκριση τοποθέτησης στο αρχείο εγγράφων ή αιτήσεων, 
όταν δεν απαιτείται περαιτέρω ενέργεια, 
η) Απλές ανακοινώσεις εγγράφων και αποφάσεων. 

Άρθρο 6 

ΤΕΛΙΚΕΣ ΔΙΑΤΑΞΕΙΣ 

Η κατά τα προηγούμενα άρθρα μεταβίβαση εξουσιοδότη¬ 
σης υπογραφής «Με εντολή Γ ενικού Γ ραμματέα Δημοσίων 
Εσόδων» στους Προϊσταμένους Γενικών Διευθύνσεων, Υπο¬ 
διευθύνσεων, Διευθύνσεων, Τμημάτων, Αυτοτελών Τμημάτων 
και Υπεύθυνων Αυτοτελών Γ ραφείων και Γ ραφείων της Κε¬ 
ντρικής Υπηρεσίας και των Ειδικών Αποκεντρωμένων Υπη¬ 
ρεσιών της Γ ενικής Γ ραμματείας Δημοσίων Εσόδων ισχύει 
και για τους νόμιμους αναπληρωτές τους, σε περίπτωση 
έλλειψης, απουσίας ή κωλύματος τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2014 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

